b'\n_START_ARTICLE_\nConstand Viljoen\n_START_SECTION_\n\xc5\xbdivljenjepis\n_START_PARAGRAPH_\nLeta 1955 je diplomiral iz voja\xc5\xa1ke znanosti na Univerzi v Pretorii in naslednje leto se je pridru\xc5\xbeil Ju\xc5\xbenoafri\xc5\xa1ki kopenski vojski. Leta 1974 je postal generalni direktor operacij General\xc5\xa1taba Ju\xc5\xbenoafri\xc5\xa1ke kopenske vojske, nato pa je postal glavni \xc5\xa1tabni \xc4\x8dastnik na\xc4\x8delnik Zveznih obrambnih sil._NEWLINE_Leta 1976 je postal na\xc4\x8delnik Ju\xc5\xbenoafri\xc5\xa1ke kopenske vojske in leta 1980 pa \xc5\xa1e na\xc4\x8delnik Zveznih obrambnih sil._NEWLINE_Viljoen je na\xc4\x8drtoval bitko za Cassingo, prvem ve\xc4\x8djem zra\xc4\x8dnem desantu ju\xc5\xbenoafri\xc5\xa1kih oboro\xc5\xbeenih sil. Kljub temu, da je bil v tem \xc4\x8dasu na\xc4\x8delnik celotne kopenske vojske, je bil prisoten na samem boji\xc5\xa1\xc4\x8du med bitko, zaradi \xc4\x8desar si je pridobil spo\xc5\xa1tovanje kot frontni poveljnik._NEWLINE_Leta 1985 se je upokojil in se sprva posvetil kmetijstvo in poslovni dejavnosti._NEWLINE_Leta 1993 je skupaj z drugimi upokojenimi generali ustanovil Afrikaner Volksfront (Afrikanerska ljudska fronta), krovno organizacijo skrajnodesni\xc4\x8darskih skupin. A Viljoen se je slabo razumel z voditelji drugih desni\xc4\x8darskih stank._NEWLINE_Neposredno pred volitvami leta 1994 je Viljoen nadzoroval silo med 50 in 60.000 voja\xc5\xa1ko izurjenih pripadnikov, kateri bi lahko zavzeli ve\xc4\x8dje predele dr\xc5\xbeave.  Ta sila je bila vzpostavljena zaradi pri\xc4\x8dakovanja izbruha vojne s Umkhonto we Sizwe, voja\xc5\xa1kega krila Afri\xc5\xa1kega ljudskega kongresa (ANC); vojna bi tako predstavljala zadnji poskus ohranitve interesov Afrikanerjev v republiki._NEWLINE_Marca 1994 je z ve\xc4\x8d tiso\xc4\x8d privr\xc5\xbeenci posku\xc5\xa1al za\xc5\xa1\xc4\x8dititi vlado Lucasa Mangopeja v bantustanu Bophuthatswana pred ljudsko vstajo. Kljub temu da so zaradi njihovih rasisti\xc4\x8dnih nazorov zaprosili \xc4\x8dlane Afrikanerskega odporni\xc5\xa1kega gibanja, so se \xc4\x8dlani tega gibanja tudi premaknili v Bophuthatswano, kjer so se spopadli z varnostnimi silami, katere pa je podpiral Viljoen._NEWLINE_Takoj po tem incidentu je Viljoen zapustil Volksfront in pri\xc4\x8del s predvolilno kampanjo, nato pa je \xc5\xa1e soustanovil in postal vodja Svobodne fronte (Freedom Front), politi\xc4\x8dne stranke, ki je zastopala konzervativne Afrikanerske interese. Njegova odlo\xc4\x8ditev, da se udele\xc5\xbei volitev, naj bi tako prepre\xc4\x8dila oboro\xc5\xbeeno vstajo Afrikanerjev; ob njegovi politi\xc4\x8dni upokojitvi se mu je ANC zahvalil za prepre\xc4\x8ditev prelivanja krvi._NEWLINE_To odlo\xc4\x8ditev pa je bila vsaj deloma spodbujena s strani njegovega brata dvoj\xc4\x8dka, Abrahama (Braama) Viljoena, ki je bil protiapartheidski aktivist v \xc4\x8dasu, ko je bil Constand voja\xc5\xa1ki poveljnik. _NEWLINE_Kljub temu, da je bila njegova stranka v napetih odnosih z ANC, ker slednja ni izpolnila \xc5\xbeelje Afrikanerjev po ustanovitvi samostojne dr\xc5\xbeave (Volkstaat), je Viljoen ob upokojitvi Nelsona Mandele leta 1999 hvalil slednjega, pri \xc4\x8demer je svoj govor v parlamentu zaklju\xc4\x8dil z maternim jezikom Mandele (Xhosa): Pojdi po\xc4\x8divat. Pojdi po\xc4\x8divat v senco drevesa pri tvojem domu._NEWLINE_Leta 2001 je Viljoen zapustil predsedniko mesto Svobodne fronte; zamenjal ga je Pieter Mulder in se upokojil iz politike, saj je bil sit delovanja v parlamentu, v katerem je dominiral ANC.'